Så åbnede motorvejen KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD 7. ÅRG. NR. 3 - SEPTEMBER PDF
Så åbnede motorvejen KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD 7. ÅRG. NR. 3 - SEPTEMBER 2010
Download "Så åbnede motorvejen KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD 7. ÅRG. NR. 3 - SEPTEMBER 2010"
1 Lisbjerg - Skejby Terp - Kasted KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD 7. ÅRG. NR. 3 - SEPTEMBER 2010 Igen et nummer af Kværnen krydret med veje, højhuse, små træhuse til dyr og mennesker, gammelt fra Konen og nyt fra Fritidsliv. Se også de mange annoncer og spændende arrangementer. Vær også opmærksom på den nye arrangementskalender. Så åbnede motorvejen 1 Annonce - Nutidsmusik 2 Et ovenud interessant projeky 3 Annonce - Sensommer-gospel 3 Djurslandmotorvejen - Fra A til E 4 Lykkelige omstændigheder 5 "Gammelnyt" - De kom rundt 6 Kulturcenterafen - Fint fremmøde 7 Annonce - Studiekreds 7 30 Kroner Blandet 8 Annonce - Spil-Dansk dag 8 Annonce - Til mødregrupper Nye shelters i Lisbjerg skov 9 Annonce - Akrylmaling m.v... 9 Kværnens telefontavle 10 Kværnens kalender 11 Lisbjerg Fritidsliv Det har taget fem år, og vi kan næsten ikke huske, hvordan vejforhold og landskab var dengang før motorvejen. Nu er den i brug, og den blev indviet fredag d. 27. august. Og man må sige, at Vejdirektoratet havde lagt kræfter i åbningsarrangementet. Så åbnede motorvejen Allerede fra kl. 10 var der stillet entreprenørmaskiner op. Der var partytelt med udstilling og videofilm om byggeriet, og der var ikke mindst en pølsevogn. Den åbnede godt nok først kl. 11, men maskinerne og udstillingen blev erobret af børn og unge fra Lisbjergskolen og fra Præstemarkskolen allerede fra kl. 10. Der var godt vejr og nærmest markedsstemning med lange køer ved de forskellige maskiner. Ja, og kl. 11 var der lang kø ved pølsevognen. Transportministeren kom først kl. 14, men da var motorvejen allerede åbnet af børnene. Lars Wørts Næste nummer af Kværnen: 7. årgang, Nr. 4, 2010 Omdeles senest 28. november Deadline er 14. november 2010 Redaktionen mv. - Se side 2
2 SIDE 2 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN Annonce NUTIDSMUSIK I KIRKERUMMET Søndag den 31.oktober er der familieog konfirmandkoncert i Lisbjerg kirke kl Repertoiret er mest kendte, men også mindre kendte numre musik fra poprock- og rock-enden af bassinet spændende fra "klassiske" numre fra kunstnere som U2, Leonard Cohen og Danser med drenge til tidens navne som Coldplay og Rasmus Seebach. Der er også lidt fællessange i koncerten, der varer 1 time. Lyduniverset leveres af de tre sangere og fra trommer, bas, guitar, kirkeorgel, keyboards og programming. De tre talentfulde musikere - Tine Mynster, Tom Lindby og Thomas Lennert - spiller musik med et indhold, som kan sætte tankerne i gang om livet... og det, der kommer efter. Alle er velkomne til koncerten og vi håber at se rigtig mange unge mennesker og deres forældre. Se mere om musikanterne på: Birgitte W-W Kværnen KVÆRNEN udgives af LSTK fællesråd og omdeles til alle husstande i Lisbjerg, Gl. Skejby, Terp, Kasted og Ladefogedvej. Henvendelser til redaktionen vedr. artikler eller eventuelle ændringer skal ske på Tryk: Kopiexperten - Åbyhøj Omdeling: Venlige mennesker i lokalområdet Oplag: 1050 ex. Medlemmer Asbjørn Munch Hansen (ansvh.) el Lars Wørts Boris Sandvad Wolfgang Weissschädel Waleed Y. Majeed (layout) Redaktion: Yderligere oplysninger om nogle af arrangementerne kan findes på: og Hvis du har lokalområdestof eller billeder til Kværnen, kan du henvende dig til redaktionen eller meget gerne selv skrive. Stoffet kan afleveres pr. mail eller på diskette skrevet i Word. Hvis det ikke er muligt, klarer redaktionen det tekniske. LSTK fællesråd LSTK fællesråd er fællesråd for Lisbjerg, Skejby, Terp og Kasted lokalområdet. Som medlem kan optages alle foreninger og institutioner i lokalområdet. Beboerforeninger i Lisbjerg, Skejby, Terp og Kasted er beboergrundlaget for fællesrådets virke. Fællesrådets formål og opgave er, at udvikle og koordinere det lokalt forankrede sociale og kulturelle liv i området. Fællesrådet understøtter derfor lokale sociale og kulturelle initiativer og aktiviteter. Fællesrådet bistår ved henvendelse til de kommunale myndigheder og byrådet. Fællesrådet er det samlede lokalområdes kontaktled til kommunale myndigheder og byråd. Forretningsudvalget har pr. 26. marts 2009 denne sammensætning: Lars Wørts, formand Tlf Mail: Asbjørn Munch Hansen, kasserer Tlf (fastnet) - Mail: Peter Bjerring, næstformand Tlf: Mail: Boris Sandvad Tlf Mail: Suppleanter: Liselotte Randrup og Wolfgang Weißschädel Henvendelser kan rettes direkte til ethvert medlem af forretningsudvalget eller til skolen, der fungerer som sekretariat for fællesrådet. Referater af repræsentantskabsmøder, forretningsudvalgsmøder m.v. udsendes til medlemmerne og kan læses på fællesrådets hjemmeside:
3 KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD SIDE 3 Et ovenud interessant projekt Først var der agerbrug og lærkesang snart er der bøf og bægerklang i 115 meters højde. Det er i hvert fald det mest sandsynlige scenarie på toppen af det planlagte højhus ved Citroën i Skejby. Det oplyser Niels Albertsen fra NA Skejby ApS. For byens gæster, der kommer ind fra E45, bliver det et meget markant vartegn for det nordlige Århus. Niels Albertsen forhandler i øjeblikket med flere interesserede lejere, men kan på nuværende tidspunkt ikke fortælle, hvem der forhandles med. Bygningskomplekset, som kommer til at bestå af 3 bygninger, forventes hovedsalig udlejet til liberale erhverv, kontorer, hotel og fitness. Tilkørsel bliver fra den gamle Randersvej det blinde ben i Ikea-rundkørslen. Med dette byggeri er der ved at være lukket hele vejen fra Nørreport til ca. 100 meter før Egåen. I midten af oktober 2010, er det planen at dagligvarebutikken Lidl vil åbne for kunder. Den bygges i øjeblikket på den grund, hvor AI-Gulve havde domicil indtil Kingo Karlsen omdannede virksomheden til mineralske molekyler. Silvan har bygget nyt, Ilva blev færdig i 1994 og Ikea vil i de kommende 2 år gennemgå en gigantisk forvandlingskur. Den gamle Silvan-bygning vil blive nedrevet. Annonce I stedet bygges et nyt Ikea, der bliver væsentlig større end den nuværende bygning. Når den nye bygning står klar til at modtage kunder og det forventes at blive i 2012, bliver den gamle bygning revet ned. Forandringen betyder bl.a., at de irriterende kødannelser ved Ikea ophører, idet parkeringsanlægget indrettes således at opstuvet trafik alene vil befinde sig på Ikeas parkeringsareal. Efter sommeren 2012, vil man kunne lave en rigtig, hyggelig familietur i området. Startende med at købe brugskunst og se på møbler i Ikea eller Ilva, købe rugbrød og leverpostej til madpakken i morgen hos Lidl og slutte af med indbagt oksemørbrad med palmemarv og farserede tomater i restaurant "Højt Oppe", ca. 110 meter over jorden. Wolfgang Weissschädel SENSOMMER-GOSPEL Skejby kirke fyldes af Gospel musik når Bebiane Bøje Gospel Kvartet giver koncert søndag den 5. september kl Gratis adgang De 3 rytmiske sangere Bebiane Bøje, Lene Nørrelykke og Rune Herholdt har siden 2002 optrådt sammen med Gospelpianisten Jakob Gunnertoft. Alle velkendte solistnavne indenfor gospel. Bebiane Bøje Bebiane Bøje er en udtryksfuld og talentfuld sangerinde som har optrådt som solist og instruktør ved koncerter og vocalworkshops nationalt og internationalt. Hun udgav i 2005 jule-cd én "Forunderligt at sige" og i 2010 "Skumring", der indeholder aftensange og salmer. Bebiane Bøje er desuden docent ved Det Jyske Musikkonservatorium. Lene Nørrelykke har udstråling og et talent helt ud over det sædvanlige alt sammen noget, som hun har opøvet bl.a. gennem gospelmusikken. Med deltagelsen i DR's "Stjerne for en aften" (hvor hun fik en 2. plads) blev hun for alvor kendt for hendes store stemme. Rune Herholdt (uddannet rytmisk sanger fra Det Jyske Musikkonservatorium) har en af Danmarks største gospelstemmer, afholder koncerter og er en efterspurgt instruktør til bl.a. konfirmandworkshops. Rune Herholdt var en af hovedrolleindehaverne i Hella Joofs gospel film "Oh happy day" fra 2003, og han udgav i 2008 pladen "A Single Touch". "Vi gør altid meget ud af at involvere publikum i vores koncerter. Gospel er jo i virkeligheden ikke koncertmusik, men derimod de sortes kirkemusik i USA", siger pianist Jakob Gunnertoft, som i øvrigt også er kendt med "Gunnertoft Gospel Singers", som består af 15 professionelle gospelsangere. Både nyere gospelsange og gamle "kendinge"som f.eks. Oh happy day og Amazing Grace er på programmet når Bebiane Bøje Gospel Kvartet optræder. Vel mødt til en stemningsfuld eftermiddag med Gospelmusik.
4 SIDE 4 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN Nu er Djurslandmotorvejen færdig alt inklusive De første tanker om en motorvejsforbindelse mellem Den østjyske Motorvej og Djursland, fremkommer i 60 erne. I starten benævnes den Lisbjerg-Skødstrup motorvejen og i 1971 sikres den med byggelinjer syd om Terp, Lystrup og Hjortshøj. I en udvalgserklæring af 29. november 1989 fra Teknisk Udvalg i Århus Byråd står bl.a.: "Udvalget drøftede med repræsentanterne fra Motorvejskontoret den fremtidige motorvej til Lystrup m.v. Rådmand Olaf P. Christensen anførte, at første etape af det fremtidige anlæg skal fremskyndes mest muligt, og at det er hans agt at presse på hos den til enhver tid siddende trafikminister". Den 16. september 1992 indstiller borgmesterens afdeling til Århus Byråd, "at de omhandlede vejforbindelser udbygges i en kombination, som indeholder en motorvejsforbindelse fra Skødstrup, syd om Lisbjerg og oven i Søftenvej, frem til tilslutningen til Den Jyske Motorvej og at denne forbindelse udbygges hurtigst muligt." Den 25. november 1996 skriver trafikminister Jan Trøjborg: "For så vidt angår motorvejen Lisbjerg-Skødstrup, har jeg i et brev af 19. april 1995 til Amtsborgmester Ib Frederiksen stillet i udsigt, at der vil blive afsat penge til at gennemføre de nødvendige miljøundersøgelser (VVM) inden år 2000". Den 30. september 2000 er sidste frist for indsendelse af høringssvar på vvmundersøgelsen. I marts 2005 begynder Århus Amt at anlægge motorvejen og 1. januar 2007 overdrages projektet til Vejdirektoratet, idet amterne blev nedlagt med udgangen af Den 5. september 2008 åbnes første del af motorvejen dvs. strækningen Skødstrup-Skejby. Den 27. august 2010 åbnes hele vejanlægget officielt med tilstedeværelse af trafikminister Hans Christian Schmidt. Og hvordan skal vi så bedømme hele anlægget? Vi kunne prøve at give anlægget karakter efter følgende skala: A = Glimrende B = Kan nok ikke være anderledes C = Lidt mere omtanke havde været godt D = Det er altså for dårligt E = Det er løgn Emne: Vejanlæggets indpasning i landskabet Karakter: B Begrundelse: Det er svært at anlægge så store vejanlæg uden negativ påvirkning af landskabet. Emne: Naturpassager Karakter: A Begrundelse: En af passagerne er anlagt, så den kan passeres af rådyr. Og den benyttes af dyrene. Men der burde nok have været et par mere. Emne: Vandløbsreguleringer Karakter: A Begrundelse: Flere vandløb er forlagt og der er i den forbindelse lavet et mere snoet forløb. Arealerne omkring disse reguleringer henligger som brakmark og udgør derved vigtige biotoper. Emne: Skiltning Karakter: C/D Begrundelse: Vejdirektoratet fremfører, at der er regler for skiltning. Men når man kommer på rute 505, fra Søften mod Skejby, er der opsat supplerende skilte med henvisninger til Butiksområde Skejby. Hvorfor skal stive regler gøre det vanskeligt for bilister at finde møbelbutikkerne og byggemarkedet i Skejby Industrikvarter?? I modsat retning, skal man være meget opmærksom på skiltet mod Søften. Den første portal står lige efter Randersvej-broen og er derfor ikke synlig før man har passeret broen. Man havde kunnet droppe portalen og i stedet opsat skiltene på Randersvej-broen. Trods den supplerende skiltning, er der stadig mange, der ikke kan finde ind i og ud af området. Emne: Til- og afkørsler Karakter: E Begrundelse: Afkørslen mod Søften (når man kommer fra Århus) er meget kort. Kan ikke anvendes som decelerationsbane. På strækningen før afkørslen er den tilladte hastighed 80 km/t, og det er her decelerationen skal finde sted. Der er en betydelig ulykkesrisiko. Ligeledes er accelerationsbanen fra Søften-siden utilstrækkelig. Lige til det sidste ligger den gemt bag en jordvold. Bilister fra E45 bliver ofte overraskede over at der kommer biler også selvom der er et indfletnings-skilt. Der er en betydelig ulykkesrisiko. Accelerationsbanen i Skejby (hvor man kommer fra Herredsvej) er tilsvarende kort og kunne desuden have en mere blød bue, der giver mulighed for indkørsel med højere hastighed. Det er en om er. Emne: Beplantning Karakter: D Begrundelse: Langt om længe er der plantet langs motorvejsdelen. Det påbegyndtes i efteråret Endnu ikke afsluttet. Man havde let kunne starte beplantningen i 2007, hvilket ville have givet planterne yderligere to vækstsæsoner. Arene i landskabet skal hurtigst muligt skjules. Flere åbne arealer ved f.eks. af- og tilkørsler er ikke beplantet eller kun nøjsomt tilplantet. Der er fældet mange træer i projektet. Beplantning bør ske successive, efterhånden som jordarbejderne færdiggøres. Emne: Pris, ca. 1 mia. kroner Karakter: B Wolfgang Weissschädel
5 KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD SIDE 5 Andemor med unger Lykkelige omstændigheder Vores nye skole har mange attraktive faciliteter. Èn af dem er vores store tagterrasse på 2. sal oven over hallen. Den er nu indrettet som naturfagligt eksperimentarium med drivhus, plantekasser, fuglekasser med webkamera, vejrstation og meget mere. Tanken og meningen var jo så, at vores elever skulle indtage området her før sommerferien. Men der var også andre på udkig efter de attraktive faciliteter. En liggesyg and havde spottet en plantekasse med en sæk sphagnum på terrassen. Om det nu var udtryk for overvejelse eller instinkter, kan vi ikke vide. I hvert fald indtog den vordende andemor resolut plantekasse og sphagnumsæk og gik i gang med at lægge æg og gøre klar til udrugning. Æggene blev lagt over en 14 dages periode. Kim, vores tekniske serviceleder fik etableret afspærring omkring reden, og vi afventede, at mor gik i gang med udrugning og ikke mindst udklækning. For hvad skulle vi gøre, når ællingerne engang kom ud af æggene. Hvordan skulle de komme ned fra terrassen? om, at de sagtens kunne komme fra den trygge plantekasse og ned på terrassen. Det tog sin tid, fordi en enkelt ælling ikke lige lod sig overbevise af sine søskende om, at det ikke var farligt. Det blev straks sværere, da kuldet skulle op ad den byggede rampe og ikke mindst kaste sig ud fra 2. sals højde. Det tog det meste af en dag for mindst én medarbejder at få bygget rampen om og at få lokket ællingerne i stilling til nedturen. Men det lykkedes. Alle ællinger lå som døde på fliserne efter turen, men kun kortvarigt, så samledes de omkring mor og begav sig på vej ud i den store verden. Hvad der siden hændte... Lars Wørts Der blev tænkt og der blev bygget en rampe til andemor og de forventede ællinger og så var det bare at vente. Heldigvis holdt andemor os hen, indtil skolesommerferien var begyndt. Tirsdag d. 6. juli kom ællingerne ud af æggene. Første udfordring var for andemor at overbevise sine ællinger En tårnfalk har spottet fotografen, mens den undersøger en moderne webkamera-fuglekasse.
6 SIDE 6 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN "Gammelnyt" fra Konen i Skoven - De kom rundt! Nu igen. En anseelig bunke tilbudsaviser, farvestrålende lokkende reklamer, med den kommende ugens gode tilbud, ligger på køkkenbordet her hos Konen i Skoven. Fra Bilka fra Netto, Rema, Aldi, Fakta, osv. De er der alle, ja selv den tyske grænse- handel lokker med fantastiske tilbud. De vil alle så hjertens gerne se os inden for i lige netop deres butik, kom til os, køb hos os, køb ugens tilbud og lidt til. Fælles for butikkerne er imidlertid, at de ikke sådan lige ligger om hjørnet! I "gamle dage" for blot 50 år siden, havde Skejby, Terp og Lisbjerg selv en købmand i byen. Skejby og Lisbjerg havde endda 2 af slagsen samt andre små butikker med varer og ting til dagligdagen. Udbuddet var ikke stort, men det rakte. Og ikke nok med det. Der kom folk, handelsrejsende, rundt til gårde og huse med hver deres produkt. Ingen reklamer med posten, men levende mennesker med varer, hver ugedag eller måske hver fjortendedag ventede og fik man besøg af en handelsmand. Konens tanker flyver tilbage til barndommen, hvor de kom, de forskellige, til huset i skoven og de var velkomne. Posten var den mest trofaste. På alle ugens seks hverdage kom han, sommer som vinter og i al slags vejr, på cykel, den samme mand hver dag. Posten kom selvfølgelig helt ind i køkkenet, og var der noget i posttasken, blev det afleveret på køkkenbordet. Var der ikke noget post kom han nu alligevel, for på brændekomfuret stod Madam Blå og ventede. Kaffekanden havde sin faste plads på komfuret, så var kaffen "posttilpas" Var koppen ikke stillet frem, fandt postens hånd den selv i skabet. Dengang kunne man få et brev af sted med posten, betale et girokort, og han, posten, kunne have rede penge med til folk på sin rute. Lidt nyt havde han måske også at fortælle. Onsdag eftermiddag kom Lystrupbageren i sin lille grå varebil. Han havde to eller måske tre slags rugbrød, franskbrød med birkes på, sigtebrød, kringle og nogle få kager. Megen handel blev det nu ikke til her, et rugbrød eller et halvt normalbrød"(lyst rugbrød) for franskbrød og kage blev bagt i komfurovnen netop om onsdagen. Det var den faste bagedag her i huset. Først to store franskbrød og efter dem kom kringlen i ovnen. To stykker kringle, hver af en halv meters længde, den ene med æbler eller syltetøj og den anden med remonce og rosiner. Ugens populære kage. En kold vinterdag kom fætter Thomas på 5 år ind i køkkenet netop som bagepladen med kringlestykkerne blev trukket ud af ovnen. Drengens blik fanger kagerne, og han udbryder nu fortvivlet: "Det er vel nok en skam, at jeg fryser mine fingre så meget, at jeg ikke engang kan holde ved et stykke kage!" Problemet blev last. Faster holdt, knægten bed! Endnu en sælger kom fast på denne ugedag. Ind på gårdspladsen trillede hver anden onsdag også ostemanden i sin "ostefarvede" bil. På hylder af træ lå de store, hele oste side om side, kun med glinsende parafinovertræk til at værne mod alverdens baktusser. Nedenfor lå smagsstykkerne som ostemanden flittigt skar passende prøver af til alle fremmødte. Osten blev valgt, størrelsen på stykket blev peget ud, skåret af med den der buede bambuspind med ståltrådsstreng og vejet, et ostepapir med en meget blank side blev pakket omkring. Husets ost blev båret ind og lagt på plads i spisekammeret. (Det var før køleskabets tid). Torsdag midt på eftermiddagen kom Trigebageren Osvald. To ikke så store gule heste var spændt for vognen, hvor hjulene, der havde en pudsig hældning, havde jernringe. Osvald var altid i godt humør, havde en god historie at fortælle, og der blev så købt et rugbrød eller et halvt normalbrød, alt efter hvad der dagen før var handlet hos Lystrupbageren. Vi unger holdt nøje øje med hvornår bageren kom, for så var det med at holde sig til. Pudsigt nok var der altid temmelig mange af slagsen stimlet sammen netop om torsdagen, for når rugbrødshandlen var afsluttet, trak Osvald skuffen under vognen ud og der var de, kagerne. To slags. Hindbærsnitter med den lysende hvide overflade, drysset med krymmel i alle regnbuens farver, de lå der side om side med de runde, næsten helt ud til kanten med lyslilla glasur pyntede naboer, rebildbollerne. "Værsågod unger, I må tage en kage" Lød det fra Osvald, den glade giver. Sådan lød det hver torsdag. Han var en særdeles populær person. Jamen hov, Konen glemmer næsten fiskemanden, der kom sådan lidt i tolv om torsdagen. Han kom på cykel med en lille trækasse foran og en større på bagagebæreren. Deri lå fiskene. Om morgenen, når han begyndte sin runde, var der nok godt med is over fiskene, men når han nåede til skoven på en god, varm sommerdag, havde isen for længst ladet sig dryppe ud af fiskekasserne! Ingen tog skade. Når fiskemanden stillede sin cykel op ad husmuren og der kom folk til, lød det hver eneste gang fra ham "Sikke et vejr" og hvor havde han ret. Fredag rullede slagteren ind på gårdspladsen. Året rundt uden noget på køl. Hakket kød og afskåret pålæg, røgede kæbesnitter, medisterpølse osv. Var vi mon mere sejlivede dengang? Et par gange om året kom børstenbinderen, om vi manglede en kost eller børste?pottemageren kørte også rundt, trak det ene flotte fad frem fra kassen med træuld efter det andet. Noget blev der vel købt. Ligeledes kom uldkræmmeren med sin bylt, der var bundet med en gevaldig knude. Når den, knuden, blev last op og indholdet bredt ud på spisebordet, ja så var der udsigt til det "inderste". Undertøj og strømper i en stor pærevælling. Lange, hvide herreunderbukser, undertrøjer med kort eller langt ærme, og så datidens dameunderbenklæder, de der lyserøde eller lysebrune med elastik i benene og med lodden vrang. Ja, man kunne handle hjemme ved køkkenbordet. I dag er der dækket op på bordet med ugens gode tilbud i aviser og reklamer, bragt hertil af mennesker man faktisk ikke ser eller snakker med. Og nu et nyt påhit i Føtex i Skejbycentret. Man kan selv agere kassedame. Ikke længere lidt hyggesnak ved kassen, i så fald kun med dig selv. Endelig kan man jo også sidde hjemme og købe over Nettet. Så pakkes pakker i papir eller plastik, der nu kommer rundt! Inger Holm
7 KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD SIDE 7 Kulturcenteraften på Lisbjergskolen - fint fremmøde og god stemning Onsdag d.25. august havde vi den første af de 3 annoncerede kulturcentereftermiddage/aftner de næste er fastsat til 29. september og 27. oktober. Som vanligt, fristes man til at sige, havde vi ikke helt styr på kalenderen der var sommerfest i Rønnebo og forældremøder på skolen. Det bliver vi bedre til. Hvordan kom vi så fra start? En del mødte op til det kreative værksted. Ganske få børn til AGF s idrætsskole, hvor der stod to topmotiverede instruktører klar til at aktivere børn. Lige før spisetid kl. 18 kom der børn til biblioteket og backgamongruppen blev nærmest overfaldet af interesserede spillere. To havde på forhånd meldt sig til madholdet, som endte med at blive til 3 + Lars (inspektøren). Vi var 49 til spisning og det må siges at være flot til det første arrangement. Filmklubben startede kl.19 og havde 9 deltagere. Næste kulturcentereftermiddag og - aften er onsdag d. 29. september Der vil foregå en del af de samme aktiviteter. Før mad: Kreativt værksted, sy-café (se længere nede), aktiviteter i hallen og ikke mindst Backgammon. Mad kl.18 og derefter kan de forskellige kreative værksteder fortsætte. Aktiviteter i hallen og filmklub. Og alle er meget velkomne til at besøge biblioteket. Man kan blive oprettet som låner,og der er nogle små overraskelser. Kulturcenteraktiviteterne igangsættes i et samarbejde mellem klub, børnehave, sognegård og skole det vil præge det endelige aktivitets- program for næste gang. Så følg med i annonceringen af næste arrangement. Fællesspisningen er samlingstidspunktet Vi spiser kl. 6 på torvet. Madhold. Alle er velkomne til at melde sig til madholdet. På sigt vil vi gerne oprette flere hold, så man nogle gange selv køber ind, laver mad og rydder op. Og andre gange kan man bare sætte sig til bords. Vi har jo fine køkkenfaciliteter som Lars(inspektøren) gerne instruerer i at benytte. Lars hjælper indtil videre med indkøb og madlavning, så meld dig trygt, du risikerer ikke at blive alene om at lave maden. Pris: 25 kr. for voksne (man er voksen når man er konfirmeret og/eller spiser som en voksen), 15 kr. for børn. Børn på 4 år og derunder er gratis. Vi skal nok sørge for, at der er kage til kaffen efter maden. Meld dig til at bage kagen, du får dine udgifter refunderet. Følg med og meld dig til Vi arbejder på at få en hjemmeside, men indtil annoncerer vi på (skoleporten) og på skolens forældreintra. Tilmelding til mad og forslag eller spørgsmål, kan ske på følgende måde: på eller på telefon og læg en besked. Foreløbig har vi jo valgt at prøvekøre projektet 3 gange for så at tage stilling til, hvordan vi skal fortsætte. Det vil vi meget gerne tale med så mange som muligt om. Så de næste 2 gange, vil vi invitere til en snak lige efter maden om alles forestillinger om fremtidens kulturcenteraktiviteter. Vi, dvs. institutionerne tilbyder rammen. Det er jer, der skal være med til at fylde dem ud. Vi håber at se mange flere d. 29. sep. der er plads! Hilsen Anne Kulturcenterkoordinator Ny "sy-cafe" Inspireret af de mange hyggelige aktiviteter for store og små i forbindelse med åbningen af Lisbjergs nye Kulturcenter, skal herfra lyde en stor opfordring til talstærkt fremmøde til næste arrangement d. 29. september. Samtidig vil vi gerne udvide de kreative tiltag til også at inkludere en "sy-café". Har du lyst til at inspirere og blive inspireret så kom og medbring eget sy-projekt, nyd et par hyggelige timer med andre kreative sjæle, og få ideer til kommende projekter. Skolen råder over en række symaskiner (af svingende kvalitet), men du er mere end velkommen til at tage din egen maskine med. Vi glæder os til at se jer. Med venlig hilsen Lene Annonce Studiekreds Til september starter en gratis studiekreds, hvor vi vil hjælpe hinanden med at læse og forstå "Begrebet Angst" af Søren Kierkegaard. Interesserede kan henvende sig til: Inger Rysgaard Møller Tlf.: Mail: Tid og sted for første møde afgøres af deltagernes ønsker og er derfor ikke fastlagt endnu.
8 SIDE 8 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN 30 Kroner Blandet D. 21. august 2010 løb endagsfestivalen 30 Kroner Blandet af stablen for andet år i træk. Festivalen foregik i landsbyen Kasted, hvor børn, unge, voskne og ældre mødte op og havde en god dag. Vejret var dog ikke det bedste man kunne forvente, men vi lever jo i Danmark. Men trods vejret, blev folk og havde det rigtig sjovt. I år kunne 30 Kroner Blandet byde på 9 forskellige artister/bands. Musikken strækker sig over et bredt spektrum, så der var musik til alles ører. Dagen var fantastisk og der var en rigtig god stemningen. Der var gang i boderne og der var gang i scene og blandt publikum! Familier fra nær og fjern, kom og var med til at gøre dagen god. Der var børn fra Lisbjerg skole og børnehave, som også hyggede sig rigtig meget. Jacob Thuesen De tre arrangører. Fra højre: Louis Nitze, Jacob Thuesen og Jonatan Waagner. Annoncer Spil-Dansk dag Torsdag den 28.oktober spilles og synges der dansk musik i kirker og sognegårde i det ganske land. I Lisbjerg sognegård får vi besøg af organist Peer Kjær Andersen, som udover at spille orgel ligeledes spiller skøn klavermusik. Denne aften skal vi bl.a. høre musik af Svend Erik Tarp og Fini Henriques. Vi skal synge smukke danske sange af Carl Nielsen og Peer Kjær Andersen vil undervejs fortælle om Carl Nielsens forhold til den folkelige sang. Der er således lagt op til en hyggelig aften med dansk stemning, sang og klavermusik og naturligvis også en pause med traktement. Vel mødt kl i Lisbjerg sognegård, Lisbjergvej 15 A. Organist Birgitte W-W. Tilbud til Mødregrupper Besøg Galleri Magenta i Terp sammen med din mødregruppe og jeres babyer. Vi sørger for kaffe, the, boller og frugt. Pris pr. voksen kr. 25,00 I Galleri Magenta har vi babytæpper, babysengetøj, hjemmesko til store og små, skønne børnemøbler og meget mere. Der ud over er der masser af forskellig kunst at kigge på. Du kan tilmelde din mødregruppe til onsdagsarrangement kl hos Hanne Weissschädel på mobil: Hanne Sørensen på mobil: Vi glæder os til at se jer og jeres små guldklumper
9 KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD SIDE 9 Fem nye shelters i Lisbjerg skov Århus Kommune modtog i kroner til etablering af en "Historisk aktivitetsplads med grejbase" i Lisbjerg Skov. Et af "husene" forlader Århus Produktionsskole Pengene kommer fra tipsmidlerne. Der bliver opført fem mindre shelters med inspiration fra jernalderen, en bålplads, et naturtoilet samt et syv meter højt udkigstårn, der også vil fungere som værested og base for opbevaring af grej. De fem shelters, et muldtoilet, palisade og tårnet er blevet bygget af Århus Produktionsskole. Det er Århus Kommunes Natur og Miljøafdeling der er "bygherre på projektet, der har temaet: "Romersk Jernalder" som overskrift, idet der flere steder i Lisbjerg Skov er der fundet arkæologiske rester efter Jernalderen og i bevoksninger i skoven, er der fundet rester efter en grav ligeledes fra Jernalderen. Shelterpladsen får en fantastisk udsigt. Blandt andet er der udsigt fra første parket ud over Egå Engsø. Det forventes, at publikumspresset i skoven stiger i takt med byudviklingen af Lisbjerg. Den store shelterplads etableres i lærkebevoksning og kan rumme en hel skoleklasse. Der planlægges bålplads og formidling af områdets jernalderhistorie. Da shelterpladsen etableres i en lysning, vil der i sagens natur være meget bevoksning omkring shelterpladsen. Dette kommer dog ikke til at forhindre, at publikum kommer til at se ud over Egå Engsø, for der bliver naturligvis lejlighed for at stige til vejrs i shelterpladsens eget 7,5 meter høje udkigstårn komplet med grejbase. Shelterpladsen i Lisbjerg Skov kommer til at kunne nydes mange år ud i fremtiden, da bygningerne er fabrikeret af solidt egetræ. Shelterpladsen forventes færdig i ca. midt i oktober og pladsen tilmeldes hvor den kan bookes. Asbjørn Munch Annonce Weekendkursus i akrylmaleri og teknikker Kurset indeholder teknikker, ny inspiration og anderledes idéer til dit personlige udtryk. Du kommer til at gennemgå en proces, som er udfordrende, sjov, svær og humørfyldt. På kurset skal vi arbejde med avistryk, fotooverførsel, akrylmaling i mange nuancer, tusch, metalmaling, decoupage, heavy structure gel. Kurset koster 1500,-. Prisen er incl. alle materialer + 2 lærreder. 1 i str. 50 x 50 og 1 i str. 60 x 70. Derudover er der 20 x 20 lærreder til rådighed. Kurset henvender sig til begyndere og let øvede. Kurset foregår i ateliet, som ligger sammen med Galleri Magenta, Elstedvej 51, Terp, 8520 Lystrup. Weekendkursus i efteråret 2010: Lørdag d. 18. sep. kl og Søndag d. 19. sep. kl Lørdag d. 13. nov. kl og Søndag d. 14. nov. kl Nærmere program tilsendes efter tilmelding til eller på mobil På glædeligt, forandrende og forunderligt gensyn Sine Weissschädel cand. pæd. pæd. psyk. og billedkunstner
10 SIDE 10 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN Kværnens Telefontavle Erhverv ABR, Arkitekt, Bygge- og Rådgivningsfirma, Randersvej 374, 1., Lisbjerg tlf. nr.: Assurance Forum, forsikringsmægler, Randersvej 335, Lisbjerg tlf. nr.: BJ Biler, mekaniker, v. Bent Jonassen, Elevvej 20, Lisbjerg tlf. nr.: BK Maler v/ Janne Rasmussen, Bymandsvej 20, Lisbjerg tlf. nr.: Clinique Velvære, fod- og zoneterapi, Ølstedvej 2B, Lisbjerg tlf. nr.: DK Benzin, Randersvej 346, Lisbjerg tlf. nr.: Franske Autodele, Holmstrupgårdvej 192, 8210 Århus V tlf. nr.: Galleri Lotte Linnet, Nedergårdsvej 39, Gl. Skejby - tlf. nr.: Galleri Magenta, Elstedvej 51, Terp, 8520 Lystrup - tlf. nr.: Gartneriet Jens Nørgaard Poulsen A/S, Elevvej 84, Lisbjerg tlf. nr.: Gert Helbo, frilandsgartner og maskinstation, Elevvej 62, Lisbjerg tlf. nr.: Jala Helsekost ApS, Nedergårdsvej 7, Gl. Skejby tlf. nr.: KRUSE Entreprenør & Konstruktør v/ Claus Kruse, Smoven 9, Lisbjerg - www. krusebyg.dk tlf. nr.: Kunstmageren.dk, K. og J. Buhl, Revelhøjvej 11, Kasted tlf. nr.: Køre-Center Århus, køreskole, Nedergårdsvej 40 C, Gl. Skejby tlf. nr.: Køreskole Nord, Randersvej 325, Lisbjerg tlf. nr.: Leo Brøgger, Lampeforretnigen Stjernepladsen tlf. nr.: Oliefyr-1, Randersvej 348, Lisbjerg tlf. nr.: Terp Maskinudlejning v. Svend Erik Kristensen, Elstedvej 36, Terp tlf. nr.: Tilstand & Energi, Randersvej 374, 1. Lisbjerg tlf. nr.: Tømrermester Søren Birkeland, Bymandsvej 34, Lisbjerg tlf. nr.: W.Y.M. Freelance - Grafisk arbejde, reklamer m.v. v/ Waleed Y. Majeed tlf. nr.: Århus Nord Camping, Randersvej 400, Lisbjerg tlf. nr.: Institutioner Børnehaven Gimlehøj, Lisbjergvej 15, - kontor: tlf. nr.: Børnehuset Rønnebo, Elevvej 14, Lisbjerg tlf. nr.: Caritas, plejehjem, Graham Bellsvej 2, Gl. Skejby tlf. nr.: Gl. Skejby kirke, graver Asbjørn M. Hansen, Kirkely 3, Gl. Skejby tlf. nr.: Kasted Kirke, graver Claus Nissen tlf. nr.: Kriminalforsorgen Pensionen Skejby, P.O. Pedersensvej tlf. nr.: Lisbjerg - Skejby - Terp Lokalarkiv, Randersvej 384, Lisbjerg tlf. nr.: Åbent den 1. og 3. torsdag i hver måned (undt. Juli), fra kl. 16 til Lisbjerg sognegård og kirkekontor, Lisbjergvej 15A, Århus N tlf. nr.: Kirkekontoret er åbent mandag til fredag 9.00 til Torsdag tillige Lisbjerg Beboerhus, Randersvej 384, Lisbjerg kontakt Peter Bjerring tlf. nr.: Lisbjerg Fritids- og juniorklub, Lisbjergvej 13, Lisbjerg mobil / tlf. nr.: Lisbjerg kirke, graver Pia Bluhm tlf. nr.: Lisbjergskolen, Lisbjergvej 15, Lisbjerg tlf. nr.: Lokalcenter Bjørnshøj, Gartnerparken 1-5, Trige tlf. nr.: Lokalcenter Skelager, Skelagervej 33, Århus N tlf. nr.: Lyngåkollegiet, Graham Bellsvej 4, Skejby tlf. nr.: Lyngåskolen, Karavana og Neurohuset, Graham Bells Vej 1, Skejby, tlf. nr.: SFO på Lisbjergskolen, Lisbjergvej 15, Lisbjerg SFO: årg. tlf. nr.: SFO: årg. tlf. nr.: Sognepræst Karin Rank Gottlieb, Langeløkke 14, Tilst (Kasted K.) tlf. nr.: Sognepræst Lars Lindgrav (kbf), Tilst Østervænge 1, Tilst (Kasted K.) tlf. nr.: Sognepræst Torben Brink (kbf), Marie Belows Vej 14, Lisbjerg tlf. nr.: Tilst-Kasted Kirkekontor, Havkærvej 9, Tilst tlf. nr.: Tilst-Kasted Lokalhistoriske Arkiv, Tilst bibliotek tlf. nr.: Tilst-Kasted Ungdomsklub, Tåstumvænget 8, Tilst tlf. nr.: Ovenstående liste er en lokal telefonliste, der forhåbentlig er nyttig at have ved hånden. Ved eventuelle rettelser og tilføjelser til, eller fjernelser fra listen; bedes man henvende sig til redaktionsgruppen, se side 2 for kontakt.
11 KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD SIDE 11 Kværnens kalender GAMMEL SKEJBY Gl. Skejby Beboerforening har planlagt Øl-smagning tirsdag, den 2. november kl følgende arrangementer: Kom og hør om det lokale minibryggeri Wintercoat og ikke mindst få nogle smagsprøver Halloween søndag, den 31. oktober af deres spændende øl. aften ved halvottetiden og frem. Beboerforeningen vil desuden sørge for ost Vi opfordrer til at man bevæger sig ud i og snacks. Arrangement foregår Kirkely 4. Gl. Skejby, ved halvottetiden, så der er størst Entré. mulighed for at få en fælles oplevelse. Det er ved at blive en fin tradition her i byen, hvor man pynter op i haven med bl.a. udskårne græskar med lys i og tager familien under armen og går på opdagelse i byen. Banko torsdag, den 18. november kl Få en hyggelig aften i Lisbjerg Beboerhus med dine naboer og vind spændende præmier. På gensyn! LST Arrangementer i LST beboerforening: KASTED Arrangementer fra Kasted menighedsråd. Onsdag d kl 18.00: Fællesspisning i Lisbjeg Beboerhus Menu: Chili con carne med salat og brød. Ingen oplysninger. Følg evt. med på: Fredag d kl : Børnediskotek for klasse i Lisbjerg Beboerhus Fredag d kl : Gule ærter i Lisbjerg Beboerhus Lørdag d og søndag d : Julemarked i Lisbjerg Beboerhus Torsdag d : Julebanko i Lisbjerg Beboerhus
12 SIDE 12 LOKALBLAD FOR LISBJERG, SKEJBY, TERP OG KASTED FÆLLESRÅD KVÆRNEN Aktivitetsoversigt efterår 2010 i Lisbjerg Fritidsliv NYHEDER Latindance torsdag kl Vi tager fat i noget af det helt hotte og trendy og starter Latinmix/Latindance (Zumba lignende) torsdag fra på Lisbjergskolen. Kom og vær med. Det bliver helt sikkert MEG- ET sjovt. Læs mere på hjemmesiden, hvor I også kan tilmelde jer. Mindfulness - 8 onsdage i efteråret. Starter onsdag d og sidste gang d kl Mindfulness - en vej til større velvære, indre stabilitet og selvindsigt. Mindfulness er meditations- og nærværstræning og er oprindelig en del af buddhistisk meditation, en 2500 år gammel praksis. Vi mødes en aften om ugen i otte-ugers-forøbet, hvor vi træner forskellige meditationer, kropsscanninger, yoga- og strækøvelser, hvor bl.a. det at være nærværende og tilstede med, hvad der end er af kropsfornemmelser, tanker og følelser trænes. Derudover vil der være små teoretiske oplæg om mindfulness. Læs mere udførlig beskrivelse på hjemmesiden. Denne sæson Mandag Basketball 16-17, 8-12 år Badminton 17-18, årg , Indskolingen Voksengymnastik Volley , voksne Tirsdag Badminton, motion, i tidsrummet Torsdag Latindance 17-18, voksne Yoga , voksne Badminton, motion i tidsrummet Basketball mandag kl Børnefodbold fremover i Lisbjerg FC Lisbjerg FC s ungdomsafdeling har slumret i nogle år, faktisk siden vi mistede boldbanerne på den gamle skole. Nu må vi endelig benytte boldbanerne ved den nye skole, så fodboldklubben er vækket af sin tornerosesøvn. I august 2010 er det planen at oprette hold for årgang 2001, 2002, 2003 og Det er både for drenge og piger. De 2 fodboldhold der for øjeblikket er i Lisbjerg Fritidsliv, bliver sluset over i den rigtige" fodboldklub. Træningstiderne bliver tirsdag og torsdag Kampene bliver afviklet som stævner. Nogle direkte efter træning på hverdage. Lisbjerg Fritidsliv hjælper i gang med at finde de sidste trænere - men hvis man er forældre til børn, der starter til fodbold eller hvis man bare er interesseret i at træne eller at være hjælpetræner, så er det meget velkomment. Man kan læse lidt om klubben på Husk - har du gode ideer til nye aktiviteter, som du kunne tænke dig at være instruktør på, så kontakt os endelig med dine ideer. Vores mailadresse er: GOD NY SÆSON Mange hilsner Lisbjerg Fritidsliv HUSK at tilmelding til vores aktiviteter foregår via hjemmesiden:
Lisbjerg - Skejby Terp - Kasted KVÆRNEN LOKALBLAD FOR LISBJERG, SKEJBY, TERP OG KASTED FÆLLESRÅD 8. ÅRG. NR. 2 - JUNI 2011 Fra vores egen verden En væsentlig del af Fællesrådets aktivitet og økonomi er